burgasdotpro/wikipedia huggingface dataset:
Terminologický slovník žurnalistiky

Terminologický slovník žurnalistiky : slovensko-česko-rusko-anglicko-nemecko-francúzsky je špecializovaný šesťjazyčný terminologický-prekladový slovník obsahujúci cca 2 670 termínov a zaužívaných názvov zo žurnalistiky a hraničných vedných odborov (lingvistiky, psychológie, sociológie, informatiky a pod.) i polygrafické, rozhlasové, televízne a agentúrne technické minimum.
Publikácia je prvým žurnalistickým terminologicko-prekladovým slovníkom s prekladmi do uvedených jazykov vydaným v ČSSR.
História.
Podnet k zostaveniu publikácie vznikol v Oddelení teórie a praxe žurnalistiky Katedry periodickej tlače a agentúrneho spravodajstva Filozofickej fakulty Univerzity Komenského v Bratislave (FiF UK), ktorého pracovníci už predtým zostavili a dali vydať "Malú encyklopédiu žurnalistiky" (1982).
Účelom slovníka bolo najmä reflektovať potrebu venovať sa odbornému názvosloviu pri prekladaní odborných žurnalistických prác, štúdiu cudzojazyčnej odbornej žurnalistickej literatúry a odborných časopisov. Autori sa pri spracovaní výkladu termínov opierali o teoretické práce z Československa, Sovietskeho zväzu a Nemeckej demokratickej republiky a odborné lexikografické publikácie. Slovník odzkadľuje stav teoretického poznania v žurnalistike okolo roku 1988 z pohľadu ČSSR.
Koncepcia.
Slovník pozostáva z hlavnej časti, v ktorej sú abecedne zoradené termíny v slovenčine (heslové záhlavia) a ich definície, ku ktorým sú priradené české, ruské, anglické, nemecké a francúzske ekvivalenty. Napr. (zo s. 198):
Druhú časť tvoria abecedné registre v jednotlivých jazykoch, ktoré odkazujú na konkrétne číslo pridelené každému termínu.
Autorský kolektív.
Vedúcou autorského kolektívu bola Danuša Serafínová, autormi slovenskej časti Dušan Brocko a Andrej Tušer, autorom českých termínov Miloslav Bednář, autorkou ruských termínov Mária Weissová, autormi anglických termínov Hildegard Demjánová a Stanislav Perkner, autorkou nemeckých termínov Cecília Skalická a autorkou francúzskych termínov Danuša Serafínová.
Slovenskú časť publikácie lektorovali František Bartošek, Stanislava Benická, Samuel Brečka, Ján Horecký, Pavel Horňák, Pavel Knobloch, Peter Oríšek, Štefan Veľas. Lektoráciu inojazyčných termínov vykonali Jiří Kraus (českých), Katarína Vajdová (ruských), Stanislav Perkner (anglických), Jozef Gáfrik a Danuša Serafínová (nemeckých) a Jozef Bartoš (francúzskych). Predhovor napísal v decembri 1987 Ľudovít Jacz, profesor Katedry periodickej tlače a agentúrneho spravodajstva FiF UK.
Malá encyklopédia žurnalistiky

Malá encyklopédia žurnalistiky je slovenská monotematická encyklopédia vydaná v roku 1982. Obsahuje cca 1 200 termínov zo žurnalistiky a 500 ilustrácií (z toho 100 farebných v osobitnej prílohe).
Na jej zostavení sa podieľali pracovníci Oddelenia teórie a praxe žurnalistiky Katedry periodickej tlače a agentúrneho spravodajstva Filozofickej fakulty Univerzity Komenského v Bratislave pod vedením univerzitného profesora Ľudovíta Jacza.
Novoplan

Novoplan bola značka autobusov, vyrábaných na Slovensku spoločnosťou S.A.O. spol. s r.o. Lučenec a neskôr PRE-OS v rokoch 1996-2009. 
Dejiny.
Po rozdelení Československa sa obnova vozidlového parku podnikov SAD spomalila. Vláda SR sa pri nákupe nových vozidiel rozhodla podporiť autobusy slovenských výrobcov. Jedným z nich sa stal vtedajší Novop a.s. Lučenec. Pôvodne išlo o opravárenský a prestavbový závod nákladných vozidiel a autobusov značky Karosa, ktorý vznikol transformáciou z podniku ČSAO. Po poklese zákazok sa rozhodol prejsť k výrobe autobusov, ktorú vyčlenil do dcérskej spoločnosti S.A.O. spol. s r.o. Lučenec. V roku 1998 dostal dotáciu 34 mil. Sk ako súčasť štátneho poverenia na výskum, vývoj, výrobu a skúšobníctvo autobusov pre mestskú, prímestskú a turistickú dopravu. Celkové náklady dosiahli 90 mil. Sk.
V roku 1996 bol na Autosalóne Nitra predstavený prototyp mestského modelu "C-12", ktorý sa stal základom nového modelového radu. Dizajnový návrh bol vytvorený pracovníkmi Katedry dizajnu Fakulty umení Technickej univerzity Košice. V roku 1996 dostal Národnú cenu za dizajn v kategórii Cieľavedomé uplatňovanie dizajnu vo výrobe a službách.
Postupne boli predstavované i ďalšie modely. Prímestský "PMC-12" v roku 1997, v roku 2001 diaľková verzia "TC-12" a 9,5 metrová verzia na podvozku Mercedes Benz Atego 1217.
Veľkého úspechu sa nedočkal, v štátom organizovaných verejných súťažiach autobusov pre podniky SAD prehral najprv v roku 1998 so zvolenským Granusom, následne v roku 2000 s českou Karosou, ktorá zmontovala autobusy u dodávateľa náprav PPS Detva, aby splnila podmienku podielu domácej výroby.
V roku 2003 sa spoločnosť dostala do finančných problémov a polovicu licencie na autobusy Novoplan predala spoločnosti PRE-OS podnikateľa Mariána Troligu. 
PRE-OS inovoval mestský a prímestský model. Hlavná časť výroby sa presunula do Levoče, kde pokračovala až do novembra 2009, kedy sa tieto autobusy začali predávať pod značkou Troliga Bus s novým typovým označením. Avizovaný vývoj kĺbového modelu nebol nikdy dokončený.
Modely.
Novoplan C-15.
Ide o strednopodlažný, 13,2-metrový dvojnápravový autobus. Podľa pôvodného zámeru mal byť vyrábaný ako technologicky jednoduchšia náhrada veľkokapacitných autobusov. V roku 1998 bolo vyrobené jediné vozidlo v letiskovej úprave s dverami na oboch stranách. Autobus poháňa motor DAF, umiestnený za zadnou nápravou. Spočiatko slúžil na Letisku M. R. Štefánika v Bratislave, zakrátko bol presunutý na Letisko Košice. Po dovoze nízkopodlažných Cobusov 3000 sa využíval len minimálne.
Okrem štandardných vozidiel bolo postavených i niekoľko špeciálnych nástavieb - vozidlo na prevoz väzňov, konferenčné vozidlo či volebný autobus s otvárateľnou bočnicou, ktorý na mítingoch v roku 2006 využilo Slobodné fórum.
Lopado­temacho­selacho­galeo­kranio­leipsano­drim­hypo­trimmato­silphio­parao­melito­katakechy­meno­kichl­epi­kossypho­phatto­perister­alektryon­opte­kephallio­kigklo­peleio­lagoio­siraio­baphe­tragano­pterygon

Lopado­temacho­selacho­galeo­kranio­leipsano­drim­hypo­trimmato­silphio­parao­melito­katakechy­meno­kichl­epi­kossypho­phatto­perister­alektryon­opte­kephallio­kigklo­peleio­lagoio­siraio­baphe­tragano­pterygon () je názov fiktívneho jedla (resp. viacerých jedál), ktorý použil Aristofanes vo svojej komédii "Ženský snem", datovanej do roku 392 pred Kr.. V origináli pozostáva zo 170 písmen (78 slabík), po prepise do latinky má slovo 182 písmen. "Guinnessova kniha rekordov" ho eviduje ako najdlhšie slovo použité v literatúre.
V českom preklade.
V českom preklade komédie od Augustina Krejčího z roku 1915 je toto slovo preložené ako:
GeForce 900

Grafické karty Nvidia GeForce 900 je séria grafických kariet použitých v mobilných aj stolných počítačoch. Sériou 900 uvádza Nvidia výkonné grafické karty s mikroarchitektúrou Maxwell (kódový názov - GM), pomenované podľa škótskeho teoretického fyzika James Clerk Maxwell.
Mikroarchitektúra Maxwell, nástupca mikroarchitektúry Kepler, po prvýkrát integruje procesor ARM do vlastného čipu. Vďaka tomu sú podľa CEO Nvidia Jen-Hsun Huanga jednotky Maxwell menej závislé od hlavného procesora(CPU). Nvidia od architektúry Maxwell očakáva tri významné veci: zlepšené grafické schopnosti, jednoduchšie programovanie ako aj lepšiu energetickú účinnosť v porovnaní s GeForce 700 a GeForce 600.
Maxwell bol oznámený v Septembri 2010. Prvé produkty založené na architektúre Maxwell boli uvedené začiatkom roka 2014.
Budúcnosť.
Po architektúre Maxwell, nasleduje architektúra s kódovým názvom Pascal. Nvidia oznámila že jednotky Pascal budú obsahovať DRAM, integrovanú pamäť a NVLink.
Bludovice (Nový Jičín)

Bludovice (, katastrálne územie Bludovice u Nového Jičína) sú jednou z miestnych častí Nového Jičína. 
História.
Prvá písomná zmienka o Bludoviciach je z roku 1302. V miestnej časti sa nachádza Kaplnka sv. Michala, ktorá bola postavená v roku 1861 novojičínským staviteľom Tomášom Chytil podľa plánov Ferdinanda Neuserra zo Salzburgu.
Vybíjaná (rozlišovacia stránka)

Vybíjaná môže byť:
Sør-Trøndelag

Fylke Sør-Trøndelag je územnosprávna jednotka v strednom Nórsku. Správnym centrom územia je mesto Trondheim. Správcom Sør-Trøndelag je "Fylkesmann i Sør-Trøndelag". Sør-Trøndelag je najjužnejším územím Trondelag a tvorí ho 25 obcí. Počet obyvateľov dosiahol v roku 2005 272 567. Rozloha kraja je 18 832 km².
Kraj Sør-Trøndelag hraničí s "fylkami" Hedmark a Oppland na juhu, Møre og Romsdal na západe a Nord-Trøndelag na severe. Na východe susedí so švédskym krajom Jämtland a na západe obmýva brehy kraja Nórske more. Územím prechádzajú cesty E6 a E39. V juhovýchodnej časti územia leží mesto Røros, ktoré je známe svojimi medenými baňami a ktoré je na Zozname svetového dedičstva UNESCO.
Troms

Troms Fylke je územnosprávna jednotka v severnej časti Nórska. Správnym centrom územia je mesto Tromsø. Správcom kraja Troms je "Fylkesmann i Troms". Tvorí ho 25 obcí a počet obyvateľov dosiahol v roku 2005 152 741. Rozloha kraja je 25 848 km². 
Troms hraničí na východe s krajom Finnmark, na juhozápade s krajom Nordland a so švédskym krajom Norrbotten a fínskym Lappi lääni na juhu. Na západe a severe je Nórske more.
Marsnik 1

Marsnik 1 označená aj ako Mars 1M No.1 alebo Mars 1M bola kozmická sonda, prvý pokus Sovietskeho zväzu a ľudstva vôbec o vyslanie sondy k Marsu. Mala planétu preskúmať počas preletu okolo neho. To sa však nepodarilo. Pri vzlete 10. októbra 1960 došlo k havárii jej nosnej rakety Molnija. Počas horenia jej druhého stupňa 309 sekúnd po štarte sa objavila vážna porucha, ktorá spôsobila, že raketa so sondou vystúpala len do výšky 120 km a potom sa zrútila na zemský povrch.
Marsnik 2

Marsnik 2 alebo Mars 1M No.2 alebo Mars 1M bola kozmická sonda určená na prelet okolo Marsu. Odštartovala 14. októbra 1960, len štyri dni po neúspešnom štarte svojej „sestry“ Marsnik 1. Ani ona sa však do kozmu nedostala. 290 sekúnd po štarte došlo k problémom s pohonným systémom tretieho stupňa jej nosnej rakety Molnija. Raketa sa aj so svojím nákladom zrútila na zemský povrch.
L. Ron Hubbard

Lafayette Ronald Hubbard (známejší ako L. Ron Hubbard, taktiež L. R. Hubbard, Lafayette Ron Hubbard atď., * 13. marec 1911, Tilden, Nebraska, USA† 24. január 1986 Creston, Kalifornia) bol americký spisovateľ, zakladateľ dianetiky a scientológie. Mimo obrovského množstva scientologickej literatúry napísal taktiež mnoho dobrodružných a vedeckofantastických diel.
Životopis.
Narodil sa v Tildene v Nebraske v rodine armádneho dôstojníka a feministickej vysokoškolskej pedagogičky. V mladosti veľa cestoval (hlavne na Ďaleký východ). V roku 1930 sa zapísal na štúdium stavebníctva na George Washington University vo Washingtone. Zapísal sa tiež napr. do jedného z prvých kurzov jadrovej fyziky (čo neskôr rád zdôrazňoval). Univerzitu nedokončil, opustil ju v roku 1931. Živil sa ako pilot a spisovateľ, ako letec sa zúčastnil rôznych expedícii.
V roku 1933 si vzal svoju prvú ženu, spisovateľku Margaret Grubbovú, s ktorou mal dve deti. Hubbard písal pre rôzne literárne časopisy vedeckofantastické, fantastické, detektívne, westernové a dobrodružné prózy, a to poviedky, romány a jeden scenár. Používal mnoho pseudonymov, bol veľmi známym autorom. Počas druhej svetovej vojny slúžil pri námorníctve u Office of Naval Intelligence.
V roku 1950 publikoval knihu "Dianetika, moderna veda o duševnom zdraví" (Dianetics: The Modern Science of Mental Health), v ktorej opísal vlastnú psychologickú teóriu, nazývanú dianetika. Táto kniha sa aj napriek odmietnutiu odbornou verejnosťou široko rozšírila a stala sa bestsellerom; len za rok po vydaní sa predalo 150 000 výtlačkov. Registroval taktiež spolok Hubbard Dianetic Research Foundation (Hubbardova nadácia pre dianetický výskum).
V roku 1952 rozšíril Hubbard dianetiku o „užitú náboženskú filozofiu“, ktorú nazval scientológia. V tomto roku si taktiež vzal svoju poslednú manželku, Mary Sue Whippovú. Až do konca života stál v čele scientologickej cirkvi. V roku 1957 napísal knihu "Všetko o radiácii" (All About Radiation), v nej propaguje tzv. purifikačný program, ktorý údajne očisťuje telesné bunky od jedov.
V osemdesiatych rokoch sa Hubbard vrátil k literárnej činnosti, napísal sci-fi romány so scientologickým posolstvom "Battlefield Earth" (Bojisko Zeme, 1982) a "Mission Earth" (Misia Zeme, 1987), a taktiež nepublikovaný scenár Revolt in the Stars (Vzbura vo hviezdach), v ktorom zdramatizoval časť dianetického postupu. 24. januára 1986 zomrel na svojom ranči, údajne na mŕtvicu.
Bol veľmi plodným autorom. Len vydanie jeho rukopisných poznámok, prepísaných až po jeho smrti, je napísaných na 110 obsiahlych zväzkoch. Väčšinu diel napísal v rokoch 1930 – 1980 a väčšina bola publikovaná v nakladateľstvách, spojených so scientologickou cirkvou. V roku 2006 bol uznaný Guinnessovou knihou rekordov za najplodnejšieho a najprekladanejšieho autora s údajom, že publikoval 1084 beletristických i nebeletristických diel, ktoré boli preložené do 71 jazykov.
Nord-Trøndelag

Nord-Trøndelag Fylke je územnosprávna jednotka v strednej časti Nórska. Správnym centrom územia je mesto Steinkjer a správcom kraja Nord-Trøndelag je "Fylkesmann i Nord-Trøndelag". Tvorí ho 24 obcí a počet obyvateľov dosiahol v roku 2005 128 444. Rozloha kraja je 22 396 km². 
Nord-Trøndelag hraničí na juhozápade s krajom Sør-Trøndelag, na severe s krajom Nordland, na východe so švédskym krajom Jämtland län a na severozápade je pobrežie Nórskeho mora. Nord-Trøndelag vznikol v roku 1904, keď bol Trondhjems amt rozdelený na Sør-Trøndelag amt a Nord-Trøndelag amt. Od roku 1918 sa používa namiesto "amt" označenie "fylke". 
Správne mesto Steinkjer má 20 527 obyvateľov (2005) a značná časť obyvateľstva žije v Trondheimsfjordene, ktorý je v strede južnej časti kraja. Najväčším jazerom je tu Snåsavatnet, významnejším tokom je Namsen, ktorý preteká severnou časťou územia od severovýchodu a ústi do Nasfjordenu, jedného z hlavných fjordov severnej časti kraja. Nasfjorden ústi do zálivu Folda. 
Pobrežie je členité s mnohými ostrovmi; na severe leží Austra, Leka, okolo Foldy Ytre Vikna, Mellom Vikna, Indre Vikna, Borgan, Kvingla, Otterøya, Joa, Elvalandet a v Trohheimfjordene Ytterøya.
Územím prechádza železničná trať z Trondheimu do Bodø v kraji Nordland. Železnica vedie po východnom brehu Trondheimfjordenu, Breistadfjordu a Snåsavatnetu. Cez juh Nord-Trondelag prechádza tiež železnica z Trondheimu do Östersundu vo Švédsku.
Ľudia obývajú túto oblasť už tisíce rokov, dokladom čoho sú početné skalné kresby.
Markov vrch

Markov vrch (937,1 m n. m.) je vrch v južnej časti pohoria Vtáčnik. Z vrcholu je dobrý výhľad na Štiavnické vrchy, Kremnické vrchy, Veľkú Fatru a Poľanu. V pozadí vidieť aj Nízke Tatry. Na vrchole sú osadené drevené lavičky a stôl, vedľa ktorých sa nachádza schránka s vrcholovou knihou. Z južnej strany pod vrcholom je z lúky s krmelcami a poľovníckym posedom výhľad aj na susedné pohorie Pohronský Inovec a Tribeč.
Prístup.
K vrcholu nevedia žiaden značený turistický chodník. Prístup je možný po lesných cestách z obce Píla alebo Župkov cez Debnárovu horu a Pílanské lúky. Ďalší prístup je z obce Ostrý Grúň, odkiaľ vedie žlto značený turistický chodník, z ktorého je za obcou potrebné odbočiť doľava do Mackovej doliny a na Farsnej lúke opäť doľava na Markov Vrch.
Østfold

Fylke Østfold je územnosprávna jednotka v juhovýchodnom Nórsku. Správnym centrom územia je mesto Sarpsborg a správcom je "Fylkesmann i Østfold". Tvorí ho 18 obcí a počet obyvateľov dosiahol v roku 2005 258 542. Rozloha kraja je 4 183 km².
Østfold hraničí na severe s krajom Akershus, na západe susedí cez Oslofjord s krajom Vestfold a na východe so švédskymi krajmi Värmland, Dalsland a Bohuslän. 
Územím od severu na juh preteká rieka Glomma, ktorá ústi pri meste Fredrikstad do Skagerraku. Cez Østfold vedú cesty E6 a E18, ktoré spájajú Oslo s Göteborgom, resp. Oslo s Karlstadom a Štokholmom.
Buskerud

Buskerud Fylke je územnosprávna jednotka v juhovýchodnom Nórsku. Správnym centrom územia je mesto Drammen, správcom kraja je "Fylkesmann i Buskerud". Počet obyvateľov dosiahol v roku 2005 243 491. Rozloha kraja je 14 930 km². 
Buskerud hraničí na severe a severovýchode s krajom Oppland, na východe s krajom Akershus a Oslo, na juhu s krajom Vestfold, na juhozápade Telemark, na západe Hordaland a na severozápade s krajom Sogn og Fjordane. Na juhovýchode dosahuje Buskerud až k Oslofjordu. 
Územie kraja je odvodňované riekami Dramselv a Lagen, popri východnej hranici preteká Begna a Ranselva, ktoré sa po sútoku pri Hønefosse vlievajú do jazera Tyrifjorden ako Storelva. Na severozápade sa dvíhajú pohoria Hallingskarvet a Reineskarvet.
Správne mesto Drammen je dôležitou cestnou križovatkou, kde sa pretínajú cesty E18 a E134, podobne ako aj Hønefoss, kde sa krížia cesty E16 s ďalšími cestami, vedúcimi z alebo do Oslo.
UTM-7

UTM-7 (podľa unifikovaného označenia 71-407) je typ ruskej nízkopodlažnej električky, navrhnutej a vyrobenej spoločnosťou Uraltransmaš. Električka sa vyrába od roku 2009.
Dolichos (bežecké preteky)

Dolichos alebo Dolichodromos (od "dolichos") bola súťažná bežecká disciplína v starovekom Grécku.
Dolichos čiže "dlhý beh" bol v starovekom Grécku bežeckou disciplínou panhelénskych hier. V Olympii sa dolichos zaviedol na 15. hrách roku 720 pred Kr.. Dĺžka behu bola v rôznych časoch rôzna, ale nikdy nemala menej ako sedem stadií (stadion mal Olympii dĺžku 192,27 metra, 600 stôp) a viac ako dvadsaťštyri stadií. (1356 a 4615 metrov).
Na olympijských hrách sa pri všetkých behoch štartovalo rovnako, z postavenia stojného, s mierným predklonom, s nohami v tesnom založení a prstami alebo pätami nôh zaklesnutými do žľabku na štartovej čiare. Žľabky na štarte tvorili dva súvislé pásy od jednej strany po druhú a boli približne tri cm hlboké. Miesto pretekára na štarte sa určovalo žrebom a signál na štart sa dával stanoveným zatrúbením trubača. Pri vytrvalostnom behu mali bežci telá spriamené, hrude vypnuté, kroky mali kratšie a nižšie, švihy paží miernejšie a ruky zaťaté do pästí. (pri behu na krátke vzdialenosti mali dlane otvorené) Od pretekárov sa požadovalo, aby pôsobili esteticky, ale rozhodovala hlavne rýchlosť, lebo záležalo len na tom, kto dobehne prvý.
Pretekári na olympijských hrách behali bosí, trať mali upravenú a ako sa zdá, posypanú vrstvou piesku. V starších časoch nosili bederné rúška alebo len pásky na ohanbí, ale od 15. hier, keď Orsippos z Megary svoj pás počas behu na jeden stadion stratil (alebo ho odhodil), bežci pretekali nahí. 
Z antického Grécka je pre posúdenie výkonov pri vytrvalostnom behu známych niekoľko príkladov. Argejský bežec Argeus sa po víťazstve na 113. olympijských hrách v dolichu, rozbehol od radosti domov oznámiť svoje víťazstvo a oznámil ho údajne ešte v ten istý deň, prekonal vzdialenosť dlhšiu ako sto kilometrov a v ceste mu pritom stáli aj dve horstvá. Aténsky štátny posol Feidippides v roku 490 pred Kr. prebehol vzdialenosť medzi Aténami a Spartou, kde prišiel žiadať o pomoc proti Peržanom, za dva dni, prekonal tak vzdialenosť 230 km za dvadsať hodín. Keď následne Atéčania, aj bez pomoci Sparty, zvíťazili proti Peržanom v bitke pri Maratóne, aténsky vojvodca Miltiades vyslal opäť Feidippida, aby túto radostnú zvesť oznámil Aténčanom. Vzdialenosť, ktorú následne prebehol merala 42 km a po slovách „"Radujte sa zvíťazili sme!"", padol mŕtvy na zem. Na novodobých olympijských hrách sa na jeho počesť zaviedol maratónsky beh.
Sogn og Fjordane

Fylke Sogn og Fjordane je územnosprávna jednotka v západnom Nórsku. Správnym centrom územia je mesto Leikanger, správcom kraja je "Fylkesmann i Sogn og Fjordane". Tvorí ho 26 obcí a počet obyvateľov dosiahol v roku 2004 107 032. Rozloha kraja je 18 634 km².
Na severe hraničí s krajom Møre og Romsdal, na východe s krajom Oppland, na juhovýchode s Buskerudom a na juhu s krajom Hordaland. Na západe obmýva brehy kraja Severné more, ktoré sa zarezáva do vnútrozemia druhým najväčším fjordom sveta a najväčším fjordom Nórska. Sognefjorden siaha až k najvyššiemu pohoriu Nórska Jotunheimen. V tej istej oblasti je tiež 4. najvyšší vodopád Nórska Vettisfossen. Na severe sa do pevniny zarezáva Nordfjord a v severovýchodnej časti kraja leží Jostedalsbreen, najväčší ľadovec pevninskej Európy. V severnej časti pri hraniciach s krajom Møre og Romsdal je najhlbšie jazero Nórska a Európy Hornindalsvatnet.
Hedmark

Fylke Hedmark je územnosprávna jednotka v juhovýchodnej časti Nórska. Správnym centrom územia je mesto Hamar, správcom je "Fylkesmann i Hedmark". V kraji je 22 obcí a počet obyvateľov dosiahol v roku 2005 188 376. Rozloha kraja je 27 388 km². 
Hedmark hraničí s krajmi Akershus na juhu, Oppland na západe a Sør-Trøndelag na severe. Na východe sa nachádzajú švédske provincie Värmland a Dalarna. 
V kraji sú dobre známe mestá Hamar, Kongsvinger, Elverum a Tynset. Hedmark je jedným z najmenej urbanizovaných krajov v Nórsku a viac ako polovica obyvateľov žije na vidieku. Osídlenie je sústredené predovšetkým do poľnohospodárskych oblastí priliehajúcich k jazeru Mjøsa.
Dejiny.
V ranom vikingskom období pred Haraldom Krásnovlasým bol Hedmark malým kráľovstvom.
Oppland

Fylke Oppland je územnosprávna jednotka v centrálnej časti Nórska. Správnym centrom územia je mesto Lillehammer a správcom kraja je "Fylkesmann i Oppland". V kraji je 26 obcí a počet obyvateľov dosiahol v roku 2005 183 174. Rozloha kraja je 25 192 km². 
Oppland hraničí s krajom Sør-Trøndelag a Møre og Romsdal na severe, Hedmark na východe, Akershus, Oslo a Buskerud na juhu a Sogn og Fjordane na západe. Oppland sa tiahne od jazier Mjøsa a Randsfjorden k horám Dovrefjell, Jotunheimen a Rondane. 
V Opplande sú krajiny Gudbrandsdalen, Valdres, Toten, Hadeland a Land. Najvýznamnejšie mestá sú Lillehammer, Gjøvik a Otta. Nachádzajú sa tu tiež dve najvyššie hory Nórska Glittertind a Galdhøpiggen.
Kojetín (Nový Jičín)

Kojetín (katastrálne územie Kojetín u Starého Jičína) je jednou z miestnych častí mesta Nového Jičína. 
História.
Prvá písomná zmienka o obci je z roku 1497, kedy patrila starojičínskemu panstvu. V roku 1905 tu bola vybudovaná samostatná škola. Miestnou časťou Nového Jičína sa obec stala dňa 1. septembra 1974.
Møre og Romsdal

Fylke Møre og Romsdal je územnosprávna jednotka v západnom Nórsku. Správnym centrom územia je mesto Molde, správcom kraja je "Fylkesmann i Møre og Romsdal". Nachádza sa tu 38 obcí a počet obyvateľov dosiahol v roku 2005 244 689. Rozloha kraja je 15 105 km². 
Kraj Møre og Romsdal je najsevernejším územím regiónu Vestlandet. Na severovýchode hraničí s krajom Sør-Trøndelag, na juhu s krajmi Oppland a Sogn og Fjordane. Na západe obmýva brehy kraja Nórske more.
Loučka (Nový Jičín)

Loučka (katastrálne územie Loučka u Nového Jičína, ) je jednou z miestnych častí Nového Jičína. 
História.
Prvá písomná zmienka sa datuje k roku 1374, kedy v tej dobe Loučka patrila starojičínskému panstvu.
The Flash (seriál z roku 2014)

The Flash je americký televízny seriál stanice The CW, ktorého autormi sú Greg Berlanti, Andrew Kreisberg a Geoff Johns. Seriál je založený na DC Comics superhrdinovi The Flash (Grant Gustin), ktorý bojuje so zločinom pomocou super-rýchlosti. Seriál je spin-off seriálu "Arrow" a oba seriály sa odohrávajú v rovnakom fiktívnom svete.
Americká premiéra "The Flash" bola 7. októbra 2014, a pilotná epizóda sa stala druhou najsledovanejšou premiérou stanice The CW, po "Upírskych denníkoch" v roku 2009. Seriál pozitívne hodnotili aj kritici a vyhral cenu People's Choice Award v kategórii „Favorite New TV Drama“. 21. januára 2016 mal premiéru nový seriál "Legends of Tomorrow", ktorý je tiež spin-off seriálov "The Flash" a "Arrow". 8. januára 2017 stanica The CW predĺžila seriál na štvrtú sériu. 1. apríla 2018 bola potvrdená piata séria, ktorá mala premiéru 9. októbra 2018.
The Flash je odohrávaný v meste Vancouver
Dej.
Barry Allen bol ako malý chlapec svedkom nadprirodzenej vraždy jeho matky, za ktorú bol neprávom odsúdený jeho otec. Po tejto udalosti sa ho ujal detektív Joe West a z Barryho sa v dospelosti stáva kriminálny vyšetrovateľ v Central City. Je však stále posadnutý smrťou jeho matky a neustále vyšetruje staré kriminálne prípady, nadprirodzené udalosti a vedecké pokroky, ktoré by mu pomohli objasniť čo sa vtedy stalo a tiež dokázať nevinu svojho otca. Štrnásť rokov po vražde dochádza k poruche časticového urýchľovača v S.T.A.R. Labs, ktorý zaplaví celé mesto neznámym typom radiácie, vďaka ktorej ľudia získavajú rôzne superschopnosti. Medzi týmito ľudmi je aj Barry, ktorého počas explózie v S.T.A.R. Labs zasiahol blesk, a po deviatich mesiacoch strávených v kóme zisťuje, že sa dokáže pohybovať nadľudskou rýchlosťou. Barry sa rozhodne využiť svoje nové schopnosti na ochranu obyvateľov Central City a na boj proti zločincom ako superhrdina s menom The Flash, a v jeho cieli mu pomáhajú jeho kolegovia Caitlin Snow, Cisco Ramon a Dr. Harrison Wells. Neskôr Barry zistí, že nemôže chrániť Central City len pred obyčajnými zločincami ale aj pred meta-ľuďmi ktorí majú nadprirodzené schopnosti.
Prepojené časti Arrowverse.
Od roku 2014 sa každoročne vysielajú prepojené časti seriálov z Arrowverse, do ktorého patria "Arrow", "The Flash", "Supergirl" a "Legends of Tomorrow".
Vestfold

Vestfold Fylke je územnosprávna jednotka v juhovýchodnom Nórsku. Správnym centrom územia je mesto Tønsberg, správcom kraja je "Fylkesmann i Vestfold". Nachádza sa tu 14 obcí a počet obyvateľov dosiahol v roku 2005 220 736. Rozloha kraja je 2 216 km².
Vestfold hraničí na západe s krajom Telemark a Buskerud, na východe sa nachádza Oslofjord a Østfold. Územím preteká od severu k juhu rieka Lagen. Krajom pri pobreží vedie cesta E18 z Oslo do miest Porsgrunn, Arendal a Kristiansand.
Vest-Agder

Fylke Vest-Agder je územnosprávna jednotka na juhu Nórska. Správnym centrom územia je mesto Kristiansand, správcom je "Fylkesmann i Vest-Agder". Nachádza sa tu 15 obcí a počet obyvateľov dosiahol v roku 2005 161 276. Kraj je najjužnejším územím Nórska a jeho rozloha je 7 279 km².
Vest-Agder hraničí s krajom Aust-Agder na východe a Rogaland na západe. Z juhu ho obmýva Severné more, za ktorým sa rozkladá Jutský polostrov. Od pobrežia sa tiahne viac ako sto kilometrov na sever do vnútrozemia, kde pri jazere Auravatn dosahuje svoj najsevernejší bod. V tejto časti leží iba asi 5 kilometrov od Lysefjordu. Najjužnejší bod na ostrove Pysen, respektíve na pevnine pri Lindesnese je najjužnejším suchozemským bodom Nórska. 
Najviac obyvateľov žije pri pobreží, ktoré je členité a nachádzajú sa tu najväčšie mestá Kristiansand, Mandal, Flekkefjord a Farsund. Severná časť je hornatá a riedko osídlená, zatiaľ čo centrálne vrchoviny s vresoviskami slúžia ako pastviny pre dobytok a ovce.
Telemark

Telemark Fylke je územnosprávna jednotka v južnom Nórsku. Správnym centrom územia je mesto Skien, správcom kraja je "Fylkesmann i Telemark". Počet obyvateľov dosiahol v roku 2014 171 333 a rozloha kraja je 13 854 km².
Poloha.
Telemark hraničí na východe s krajom Vestfold, na severe a severovýchode s krajom Buskerud a na západe je Hordaland, Rogaland a Aust-Agder. Na juhovýchode obmýva brehy Telemarku Skagerrak. Významnejšími tokmi sú Skienselva, Måna, Kvenna a jazerá Fyresvatnet, Nisser, Møsvatnet, Bandåk, Tinnsjå​​ a Norsjø. 
Územím Telemarku prechádza železnica z Oslo do Kristiansandu a Stavangeru, pri pobreží cesta E18, severnejšie cesta E134.
Dejiny.
Telemark bol do roku 1919 známy ako Bratsberg amt.
Rogaland

Rogaland Fylke je územnosprávna jednotka v juhozápadnom Nórsku. Správnym centrom územia je mesto Stavanger, správcom kraja je "Fylkesmann i Rogaland". Nachádza sa tu 27 obcí a počet obyvateľov dosiahol v roku 2005 393 104. Rozloha kraja je 9 378 km².
Kraj Rogaland hraničí na severe s krajom Hordaland, na severovýchode s krajom Telemark a Aust-Agder a na východe s krajom Vest-Agder. Rogaland leží pri Severnom mori, ktoré vniká do krajiny početnými fjordami. Najvýznamnejšie sú napr. Boknafjord, Lysefjord, Hylsfjord, Saudafjord, Sandfjord, Vindafjord, Josenfjørd, Gansfjord, Høgsfjord, Ålfjord a Idsefjord. Najväčším ostrovom je Karmøy.
Na severovýchode v obciach Suldal a Sauda sú jazerá Suldalsvatnet, Holmavatnet, Blåsjø a Blåfjellvatnet (posledné dve ležia sčasti na území obce Hjelmeland a sčasti v kraji Aust-Agder). Ďalej sú tu jazerá øvre Tysdalvatnet a Lyngsvatnet v obci Hjelmeland, jazero Svartevatnet v obci Forsand, Orrevatnet pri Kleppu, Ørsdalsvatnet v Bjerkreimu, Lundevatnet na juhu na hranici s Vest-Agder a mnohé ďalšie. 
Rogaland je krajom nórskeho ropného priemyslu; územím prechádza plynovod do Kårstø, ktoré je sídlom spoločnosti Statoil. Územím prechádzajú cesty E134 a E39, ktoré sú sčasti vedené "po mori", kde je prevádzkovaná preprava trajektami. Hlavná železnica z Oslo a Kristiansandu vedie do Stavangeru cez mesto Egersund.
Turisticky obľúbenými miestami sú skalné zrázy Prekestolen a Kjerag. Vullandhaug v Stavangeri je rekonštruovaná usadlosť z doby železnej (500 - 350 pred Kr.). V Avaldnes na ostrove Karmøy je rekonštruovaná vikingská usadlosť.
Hordaland

Hordaland Fylke je územnosprávna jednotka v juhozápadnom Nórsku. Správnym centrom územia je mesto Bergen, správcom kraja je "Fylkesmann i Hordaland". Leží tu 33 obcí a počet obyvateľov dosiahol v roku 2005 448 343. Rozloha kraja je 15 450 km².
Kraj Hordaland hraničí s krajmi Sogn og Fjordane na severe, Buskerud a Telemark na východe a Rogaland na juhu. Na západe jeho brehy obmýva Severné more, z ktorého sa do pevniny zarezávajú fjordy Kvinnheradsfjorden a Hardangerfjorden, ktoré akoby objímali pohorie Folgefonna, pokryté rovnomenným ľadovcom. Na východe na hraniciach s krajom Buskerud a Telemark je náhorná plošina Hardangervidda.
Územím prechádzajú cesty E16, E39 a E134, severnou časťou územia prechádza železničná trať z Oslo do Bergenu. Bergen je významným prístavným mestom Nórska a jeho štvrť Bryggen je na Zozname svetového dedičstva UNESCO. Zaujímavosťou kraja je okolo roku 1790 vznik Hardangerskej výšivky podľa vzoru talianskej čipky "Reticella".
Aust-Agder

Aust-Agder Fylke je územnosprávna jednotka na juhu Nórska. Správnym centrom územia je mesto Arendal, správcom je "Fylkesmann i Aust-Agder". Leží tu 15 obcí a počet obyvateľov dosiahol v roku 2005 103 596. Kraj je so susedným krajom Vest-Agder najjužnejším územím Nórska a jeho rozloha je 9 211 km². 
Aust-Agder hraničí na severe a východe s krajom Telemark, na severozápade s krajom Rogaland a na západe a juhozápade s krajom Vest-Agder. Leží pri Severnom mori pri Skagerraku, za ktorým sa rozkladá Jutský polostrov. 
Do roku 1918 bol Aust-Agder známy ako Nedenes amt.
Velký kámen

Velký kámen môže byť:
Pikritové mandlovce u Kojetína

Pikritové mandlovce u Kojetína je prírodná pamiatka ev. č. 1881, ktorá sa nachádza v okrese Nový Jičín južne od dediny Kojetín na oboch stranách cesty medzi Kojetínom a dedinou Straník. Správa Agentúra ochrany prírody a krajiny ČR.
Ochrana.
Predmetom ochrany je stratotyp podmorskej sopečnej činnosti a opustený lom s odkryvom pikritov.
Trøndelag

Trøndelag (čítaj "trönelág") je časť krajiny (landsdel) Nórska, ktoré sa skladá z dvoch provincií - Nord-Trøndelag (Severný Trøndelag) a Sør-Trøndelag (Južný Trøndelag). Pôvodne k tomuto územiu patrili tiež okresy Nordmøre a Romsdal a obec Bindal. Prirodzeným centrom územia je Trondheim v Južnom Trondelagu.
Obyvateľstvo hovorí trøndelagskými nárečiami ("trøndsk"), podskupinou východonórskych nárečí, charakteristickou predovšetkým zánikom samohláskových koncoviek.
Názov Trøndelag, zložený z kmeňového mená "Trønder" a slová "lag" (právo), znamená "územie kmeňa Trønderov". Dnes sa označenie Trønder vzťahuje k obyvateľom Trondelagu.
Kamenárka

Kamenárka je prírodná pamiatka ev.č.2162 neďaleko mesta Štramberk v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je významná geologická lokalita s výskytom zvlášť chránených druhov rastlín a živočíchov viazaných na geologický podklad.
Choryňská stráž

Choryňská stráž je prírodná pamiatka ev. č. 2028 na západnom okraji obce Choryně v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú lúky s teplomilnými prvkami fauny a flóry, prirodzené sukcesie pôvodného dubového lesa. Prírodná pamiatka zaberá južný svah rovnomenného 375 metrov vysokého vrchu.
Salonta

Salonta () je municípium v Bihárskej župe v Rumunsku. V rámci Rumunska sa nachádza na jeho severozápade, v rámci župy na jej juhozápade na hraniciach s Maďarskom, čo vidieť aj na etnickej skladbe mesta. V meste sa nachádza slovenský konzulárny úrad a slovenský hotel "Slávia".
História.
Prvá písomná zmienka o meste pochádza z roku 1332, kedy ju pápežský dokument spomína ako „Socerdas de ville Zalantha“. Tento názov mesta vydržal až do obdobia uhorskej autonómie, keď sa prešlo na používanie názvu v maďarskom jazyku a neskôr v jazyku rumunskom (čo de facto nezmenilo výslovnosť názvu mesta). Do 16. storočia patrí mesto šľachtickému rodu Toldiovcov a stáva sa významným centrom obchodu, najmä kvôli blízkosti hradu Culişer. V tomto období má mesto asi 300 obyvateľov. Roku 1598 Turci zničili hrad Culişer a vypálili Salontu. V tomto období vyrástla v centre mesta Vartovka „Turnul Ciunt“. Turecká okupácia však mestu prekvapivo prináša rozvoj, najmä niektorých remeselných činností. 
Počas revolúcie 1848 tu pôsobí básnik János Arany. Po revolúcii prichádza do mesta obdobie vzniku cechov - prvý, obuvnícky vzniká roku 1820.
Po druhej svetovej vojne, od roku 1948 začína mesto meniť svoj charakter zo sídla takmer čisto agrárneho na industriálne. Vznikne tu niekoľko podnikov, avšak 65 % miestneho priemyslu tvorí priemysel potravinársky.
Demografia.
Mimo iné menšiny žije v Salonte aj malá slovenská menšina. V roku 2002 žilo v tomto meste 45 Slovákov.
Østlandet

Østlandet alebo neformálne Východné Nórsko je časť krajiny (landsdel) Nórska v jeho juhovýchodnej časti. Región je tvorený krajmi Telemark, Vestfold, Østfold, Akershus, Oslo, Buskerud, Oppland a Hedmark. Názov regiónu Østlandet znamená "Východné krajiny", v novonorčine (nynorsk) je používaný názov "Austlandet".
Prírodné pomery.
Región je na severe a na západe ohraničený horami, na východe hranicou so Švédskom. Hranica s regiónom Sørlandet je menej zreteľná. Hory regiónu dosahujú v Jotunheimene, kde je zároveň najvyšší vrchol severských krajín na východ od Grónska. Ďalšie dobre známe pohorie je Dovrefjell na severe a Rondane na severovýchod od Lillehammeru. V náhornej plošine Hardangervidda sa región stretáva s regiónom Vestlandet. Údolia sa zarezávajú do hôr, z východu na západ sa tiahnu hlavné údolia Østerdalen, Gudbrandsdalen, Valdres, Hallingdal, Numedal a údolie Telemarku. Østerdalen je obklopený väčšinou pomerne plochými územiami s ihličnatými lesmi, ale zvyšok územia leží v hlboko zarezaných údoliach.
Územie okolo Oslofjordu a smerom na severovýchod je pomerne ploché, s pásmi ekonomicky intenzívne využívanej krajiny, predovšetkým v oblastiach Hedemarken, Toten, Hadeland a Ringerike. Hustota zaľudnenia je v rovinách najvyššia a zhruba 40% obyvateľov žije vo vzdialenosti do 200 km od Osla. Množstvo ostrovčekov chráni pobrežie a v lete je rajom plavcov a jachtárov.
Ľudia, kultúra a tradície.
Nórske dialekty na juhovýchode Nórska sa odlišujú svojím prízvukom, ktorý je pre ostatných Nórov nezameniteľný, ale odlišuje sa aj pravopisom, slovnou zásobou a hláskoslovím. Najviac odlišné sú však dialekty horských údolí, zatiaľ čo štandardná nórčina (bokmål) sa používa predovšetkým okolo mesta Oslo.
Horské údolia si udržali odlišnú kultúru s tradičnou architektúrou a ľudovou hudbou, krajovými jedlami a dialektom, z nich niektoré takmer nezrozumiteľné pre ostatných Nórov. Ráz týchto horských údolí je dnes ohrozený predovšetkým rekreantmi z iných častí krajiny, ktorí sem prichádzajú hlavne v zimnom období.
Východné lesy Finnskogen sú domovom etnických menšín prisťahovalcov z Fínska, ktorí sem prišli v 17. storočí. Svoj jazyk a kultúru si uchovali až do 20. storočia, dnes si udržujú len ľudové piesne a tradičné jedlá. Okolie Engerdalu obývajú najjužnejšie skupiny nórskych Laponcov.
Husto obývané pobrežie s dlhotrvajúcim priemyselným vývojom si vytvorilo silnú kultúrnu identitu pracujúcej triedy, ale rovnako tak sa uchovala pokojná konzervatívna kultúra rybárskych osád. V ostrom kontraste k tomu je Oslo, kde sa usadili Nóri z celej krajiny a tiež viac než 300 000 prisťahovalcov. Vyrástli tu mešity, sikhské a hindské svätyne i budhistické stúpy.
Ježůvka

Ježůvka je prírodná pamiatka ev. č. 149 severovýchodne od mesta Vsetín v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú druhovo bohaté trávobylinné spoločenstvá.
Kladnatá - Grapy

Kladnatá - Grapy je prírodná pamiatka ev. č. 2062 východne od obce Horní Bečva v okrese Vsetín. Oblasť spravuje AOPK ČR Správa CHKO Beskydy.
Ochrana.
Predmetom ochrany je výskyt vzácnych druhov rastlín na rozmanitých pôdnych typoch a geomorfologických útvaroch.
Xenofón z Korintu

Xenofón ("Xenofón") bol dvojnásobný olympijský víťaz v piatom stor. pred Kr.
Xenofón, syn olympionika Thessala z Korintu, zvíťazil na 79. olympijských hrách v roku 464 pred Kr. v behu na jedno stadion a v päťboji. Xenofón sa po tomto výkone, ktorý ešte žiadny olympionik nedokázal, dočkal v domovine veľkolepého privítania. Pred mestskou bránou ho čakal chór, ktorý mu na jeho počesť zaspieval oslavnú ódu a následne mu ďalší chór zaspieval hymnus pred Apolónovým chrámom. Hudbu i text oslavnej ódy a hymnu zložil Pindaros, najvýznamnejší predstaviteľ zborovej lyriky starovekého Grécka, ktorý ich s nimi aj osobne nacvičil. 
Pre atléta starovekého Grécka znamenalo korunovanie olympijským vencom vrcholný okamih jeho života a často aj začiatok nového života. Dôkazom toho je spev prvej Pindarovej "Olympijskej ódy", ktorá znie: „"Do ďaleka žiari sláva vydobytá na olympijských hrách, kde bojuje rýchlosť a sila spojená s odvahou o najvýššiu cenu. Kto tam zvíťazí, teší sa po celý život úcte sladkej ako med, ktorá odmieňa úspech. Veď stále a každodenné šťastie je to najlepšie, čo si môže človek priať.""
Kopce (prírodná pamiatka)

 Kopce sú prírodná pamiatka, ev.č. 2039 neďaleko obce Lidečko v okrese Vsetín. Lokalitu spravuje Agentúra ochrany prírody a krajiny ČR.
Opis.
Pamiatka predstavuje mohutný kryhový zosuv pieskovcov s rozsadlinovými pseudokrasovými jaskyňami na severovýchodne orientovanom svahu asi severne od kóty (). Nachádza sa v nadmorskej výške 645 –  v Komoneckej hornatine na okraji Vizovických vrchov, asi severne od obce Lidečko.
Ochrana.
Pamiatka bola vyhlásená s cieľom ochrany jej mohutného skalného zosuvu pieskovcov s rozsadlinovými jaskyňami predstavujúcimi významné zimovisko netopierov.
Pseudokrasové javy.
Do dnešnej doby je tu zdokumentovaných 12 rozsadlinových a suťových jaskýň.
Flóra.
Les na území PP tvoria prevažne smrek obyčajný ("Picea abies"), primiešaný je buk lesný ("Fagus sylvatica") a menej jedľa biela ("Abies alba").
Fauna.
Lokalita je významným hniezdiskom lesných druhov vtákov ako je napr. holub plúžik ("Columba oenas"), tesár čierny ("Dryocopus martius"), žlna sivá ("Picus canus"), zriedkavo orešnica perlavá ("Nucifraga caryocatactes") a bocian čierny ("Ciconia nigra").
Lokalita je významným zimoviskom netopierov, predovšetkým kriticky ohrozeného podkovára krpatého ("Rhinolophus hipposideros").
Železničná trať Dolní Lipka – Hanušovice

Železničná trať Dolní Lipka – Hanušovice (v cestovnom poriadku pre cestujúcich označená číslom 025) je jednokoľajová trať, súčasť celoštátnej dráhy. Ide o najsevernejšiu železničnú spojnicu Čiech a Moravy. Prechádza dvoma tunelmi a v stanici Červený Potok () prekonáva kontinentálne rozvodie medzi Severným a Čiernym morom.
História.
Výnos Františka Jozefa I. z 11. septembra 1871 udelil koncesionárovi právo k stavbe a užívaniu železnice zo Šternberka na Moravský Šumperk k niektorému miestu železnice do Středolesí, bližšie hraníc rakúsko-pruských
Trať Dolní Lipka – Hanušovice vlastnila spoločnosť Moravská pohraniční dráha od októbra 1873 až do svojho zoštátnenia 1. januára 1895.
Prevádzka.
Na trati sú v pravidelnej prevádzke nákladné vlaky, osobné len o sobotách a nedeľich. Osobná doprava bola pre riedke osídlenie skôr slabšia; na začiatku 21. storočia sa pohybovala okolo piatich či šiestich párov motorových osobných vlakov. Predtým tadiaľ prechádzal aj pár rýchlikov spájajúci Prahu a Jeseník. Nákladná doprava je minimálna, ožíva však pri odklone.
V roku 2011 navrhla spoločnosť OREDO, konajúca za Pardubický kraj, v rámci optimalizácie dopravy zastaviť osobnú dopravu a nahradiť ju autobusovou linkou Králíky – Hanušovice. Proti tomuto zámeru vznikla petícia, ktorú podpísala viac ako tretina miestnych práceschopných obyvateľov. Napriek tomu po ďalších rokovaniach s obcami (máj 2011) považoval Pardubický kraj zastavenie dopravy za hotovú vec; a to napriek tomu, že východná polovica trate leží na území Olomouckého kraja a tamojší starostovia na rokovaní so zámerom výslovne nesúhlasili.
OREDO pre obdobie cestovného poriadku 2012 (t. j. od 11. decembra 2011) žiadnu osobnú dopravu v záväzku verejnej služby v úseku Dolní Lipka – hranica s Olomouckým krajom (- Hanušovice) neobjednalo a Olomoucký kraj v reakcii na to neobjednal dopravu ani na svoje časti trate.
Od 2. februára 2013 bola obnovená prevádzka vlakovej dopravy medzi Dolní Lipku a Hanušovice.
Zubří (prírodná pamiatka)

Zubří je prírodná pamiatka ev. č. 535 v severnej časti obce Zubří v okrese Vsetín. Oblasť spravuje AOPK ČR Správa CHKO Beskydy.
Ochrana.
Predmetom ochrany je lokalita šafranu karpatského.
Prežúvavce

Prežúvavce ("Ruminantia") je taxón z radu párnokopytníky ("Artiodactyla"), ktorý zahŕňa známe pasúce sa a migrujúce cicavce ako napr.: tury, kozy, ovce, jelene a antilopy.
Prežúvavce majú zložený žalúdok (zložený zo štyroch častí – bachor ("rumen"), čepiec ("reticulum"), kniha ("omasum") a slez ("abomasum")) a sú prežúvavé (trávia potravu v dvoch krokoch; najprv požujú a zhltnú a potom natrávenú zmes vyvrátia späť do úst, kde ju znovu prežujú, a tým maximalizujú zisk z potravy).
Taxonómia.
Nie všetky prežúvavé cicavce patria medzi Prežúvavce. Tylopoda a Hippopotamidae sú klasifikované ako pseudoprežúvavce. Množstvo veľkých pasúcich sa cicavcov, napr. kone alebo kengury, si vyvinuli druh trávenia ako adaptáciu na požívanie veľkého množstva málohodnotnej potravy.
Chase Tower (Chicago)

Chase Tower je 10. najvyšší mrakodrap v Chicagu a stojí na ulici South Dearborn Street. Má 60 poschodí a výšku . V budove je asi kancelárskych priestorov, ktoré obsluhuje 50 výťahov. Firma Exelon tu má sídlo, ale skôr tu sídlila Bank One Corporation. Stavba prebiehala v rokoch 1966 – 1969.
Parafyletizmus

Parafyletizmus je stav nejakej človekom definovanej skupiny organizmov, v ktorom sa skupina nachádza, pokiaľ zahŕňa jej spoločného predka, ale nie všetkých jeho potomkov. Taxón (skupina) sa potom nazýva parafyletická a nie je prirodzený. Veľké percento taxónov, ktoré bežne poznáme, je parafyletické. V súčasnej systematike (taxonómiu) je snaha tieto umelé taxóny, ktoré sa nezlučujú so stavom vecí v prírode, nahradiť monofyletickými taxónmi. Typickým parafyletickým taxónom býva skupina zložená z viac primitívnych monofyletických skupín, ktoré napr. nemajú dôležitú apomorfiu, ktorá definuje skupinu odvodenú. Takou skupinou sú napríklad Symphyta (blanokrídlovce), skupina je teda na rozdiel od Apocrita neprirodzená. 
Ako učebnicový príklad rozdielu monofyletizmu od parafyletizmu slúžia plazy. Vtáky patria do skupiny plazov, pretože ich najbližší žijúci príbuzní sú krokodíly, krokodíly sú teda s vtákmi príbuzní viac ako s ostatnými plazmi, napr. s hadmi. Ak vtákov do plazov zahrnieme, je skupina monofyletická, pretože obsahuje všetkých potomkov predka. Ak však vtáky z plazov umelo vyberieme, skupina neobsahuje všetkých potomkov a je teda parafyletická, neprirodzená.
Chase Tower

Chase Tower môže byť:
JPMorgan Chase Tower môže byť:
Sørlandet

Sørlandet alebo neformálne Južné Nórsko je časť krajiny (landsdel) Nórska, ktoré sa skladá z dvoch provincií – Aust-Agder (Východný Agder) a Vest-Agder (Západný Agder). Nachádza sa v najjužnejšej časti krajiny, na pobreží Skagerraku a prirodzeným centrom územia je Kristiansand vo Vest-Agder.
Nord-Norge

Nord-Norge alebo neformálne Severné Nórsko je časť krajiny (landsdel) Nórska, ktoré sa nachádza v severnej časti krajiny. Skladá sa z piatich provincií – Sør-Trøndelag, Nord-Trøndelag, Nordland, Troms a Finnmark. Prirodzeným centrom územia je Trondheim v Južnom Trondelagu.
Arrow

Arrow je americký akčný televízny seriál stanice The CW, ktorého autormi sú Greg Berlanti, Marc Guggenheim a Andrew Kreisberg. Seriál je založený na DC Comics superhrdinovi, Green Arrow. Seriál mal premiéru na stanici The CW, 10. októbra 2012. Nakrúca sa hlavne vo Vancouveri a hlavnou postavou je miliardár Oliver Queen (Stephen Amell), z ktorého sa po piatich rokoch strávených na nehostinnom ostrove stal superhrdina bojujúci proti zločinu a korupcii pomocou luku a šípov. Na rozdiel od komiksov, Queen zo začiatku nepoužíva prezývku „Green Arrow“.
"Arrow" získal od kritikov hlavne pozitívne recenzie. Priemerná sledovanosť prvej série bola okolo 3,68 miliónov divákov a obdržala tri ocenenia a veľké množstvo nominácií. V októbri 2014 mal premiéru spin-off s názvom "The Flash". 
V januári 2019 bol seriál obnovený na finálovú ôsmu sériu pozostávajúcu z 10 epizód.
Dej.
Príbeh sleduje Olivera Queena (Stephen Amell), miliardára zo Starling City, ktorý bol päť rokov považovaný za mŕtveho, pretože sa plavil na rodinnej jachte, ktorá stroskotala pri záhadnom ostrove Lian Yu. Obeťami tejto udalosti sa stal jeho otec Robert (Jamey Sheridan) a sestra Oliverovej priateľky, Sara Lanceová (Caity Lotz). Po piatich rokoch strávených na zdanlivo opustenom ostrove a ďalších iných miestach je zachránený a privezený späť do Starling City. Po svojom návrate sa znovu stretne so svojou matkou Moirou (Susanna Thompson) a jej novým manželom Walterom (Colin Salmon). Tiež ho privíta jeho mladšia sestra Thea (Willa Holland) a najlepší kamarát Tommy (Colin Donnell). Oliver sa so svojou bývalou priateľkou snaží znovu zblížiť, tá ho však viní zo smrti svojej sestry Sary, o ktorej sa dozvedela, že mala s Oliverom pomer.
Cez deň hrá Oliver milionárskeho playboya ale v noci sa z neho stáva strážca v zelenej kapucni s lukom a šípmi. V prvej sérii plní otcovo prianie odčiniť hriechy rodiny Queenovcov, bojovať so skazenou spoločnosťou a vrátiť Starling City stratenú slávu. Pretože jedná proti zákonom, zameria sa na neho detektív Quentin Lance (Paul Blackthorne), otec Laurel (Katie Cassidy) a Sary, ktorý je odhodlaný dostať ho za každú cenu, aj keď nepozná jeho identitu. Oliverovi v boji so zločinom pomáha bývalý vojak John Diggle (David Ramsey) a neskôr sa do jeho tímu pridá Felicity Smoaková (Emily Bett Rickards) a ďalší.
V druhej sérii musí Arrow čeliť útokom zo strany bývalého austrálskeho agenta, Sladea Wilsona (Manu Bennett), s ktorým sa spoznal na ostrove a chystá sa mu pomstiť. Tretia séria sa venuje konfliktu so záhadným a mocným Ra's al Ghulom (Matthew Nable) a štvrtá séria priniesla nového nepriateľa, Damiena Darhka (Neal McDonough).
Xenofón (rozlišovacia stránka)

Xenofón alebo Xenophon ("Xenofón", ) môže byť:
Xenophon môže byť aj:
Devon Energy Center

Devon Energy Center (známy aj ako Devon Energy Tower alebo "Devon Tower") je mrakodrap v Oklahoma City, Oklahoma (USA). S výškou je najvyššou budovou mesta a štátu.
Výstavba prebiehala v rokoch 2009 – 2012 a architektom bol Pickard Chilton a spoločnosť Kendall/Heaton Associates. V budove sídli spoločnosť Devon Energy. V budove je 52 nadzemných a 2 podzemné poschodia. Celková podlahová plocha budovy je . Podľa pôvodného plánu mala mať budova a 54 poschodí.
Devon Energy Tower

Devon Energy Tower môže byť:
Louka pod Rančem

Louka pod Rančem je prírodná pamiatka ev. č. 2030 východne od obce Vsetín v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je kvetnatá lúka s výskytom zvlášť chránených druhov teplomilných rastlín, najmä vstavačovitých (vstavačovec bazový) a bohatej populácie orlíčka obyčajného.
Územie pamiatky sa v celom rozsahu prekrýva s vtáčím územím "Horní Vsacko".
Sucháčkovy paseky

Sucháčkovy paseky je prírodná pamiatka ev. č. 2035 východne od obce Lačnov v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je kvetnatá lúka s bohatým výskytom obzvlášť chráneného druhu, šafranu bielokvetého.
Zbrankova stráň

Zbrankova stráň je prírodná pamiatka ev. č. 2038 na severnom okraji obce Ratiboř v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú kvetnaté lúky na suchších a mokraďových biotopoch s výskytom vzácnych druhov kveteny.